રાફેલ અંગે રાહુલ ગાંધી ના નિવેદન સામે પોરબંદર જીલ્લા ભાજપ દ્વારા શહેર ના સુદામા ચોક ખાતે આજે ધરણા કરવામાં આવ્યા હતા જેમાં મોટી સંખ્યા માં ભાજપ ના આગેવાનો અને કાર્યકરો જોડાયા હતા ભાજપ ના આગેવાનો એ એવું જણાવ્યું હતું કે દેશ ની રક્ષા સાથે જોડાયેલ ગંભીર વિષય પર કોંગ્રેસ પક્ષ અને તેના તત્કાલીન અધ્યક્ષ દ્વારા સંસદ માં અને જાહેર મંચ પર થી લોકસભા ચૂંટણી પૂર્વે અને ચૂંટણી દરમ્યાન સતત જુઠું બોલી ને વડાપ્રધાન મોદી અંગે મર્યાદાહીન શબ્દો નો પ્રયોગ કરી ને દેશ ની જનતા ને ગેરમાર્ગે દોરવા નો પ્રયાસ કરેલ છે સંસદ ના સત્ર માં બિનજરૂરી વિક્ષેપ ઉભો કરી ને સંસદ નો સમય વેડફવામાં આવ્યો હતો જયારે સર્વોચ્ચ ન્યાયાલય ના ચુકાદા બાદ રાફેલ મામલે ફરી એક વાર દૂધ નું દૂધ અને પાણી નું પાણી થઇ ગયું છે જેથી ભાજપ ના દરેક કાર્યકર્તા ની માંગ છે કે કોંગ્રેસ પક્ષ અને તેના નેતા રાહુલ ગાંધી એ સાર્વજનિક રીતે જાહેર માં દેશ અને જનતા ની માફી માંગવી જોઈએ.